José Miaja Menant, naixito d'Oviedo (Asturias) o 20 d'abril de 1878 y muerto en o exilio en Ciudat de Mexico (Mexico) o 14 de chinero de 1958, estió un melitar espanyol que plegó ta o ran de cheneral en a Guerra Civil espanyola, a on estió uno d'os prencipals mandos melitars de l'Exercito Popular Republicán, prenendo parte en as batallas de Madrit, d'o Jarama, Guadalachara u Brunete, a más d'atras batallas en Andalucía. Antiparte, estió Menistro d'a Guerra en o primer Gubierno de Manuel Azaña, encara que muit poco tiempo.